ADVANC:โบรกฯชู defensive playแนะนำซื้อราคาเป้าหมาย 205 บาท
ADVANC แนะนำซื้อในฐานะ defensive play ในช่วงที่ตลาดมีความผันผวนสูง โดยให้ราคาเป้าหมายที่ 205 บาท เชื่อว่าการเปิดตัวโครงข่าย 4G ในปลายไตรมาส 4/59 และแผนขยายธุรกิจ FBB ของ AIS จะช่วยเพิ่มความสามารถด้านการแข่งขันในกลุ่มลูกค้ารายเดือน รวมทั้งทำให้รายได้จากการให้บริการเติบโตสูงขึ้นจาก 1% ในปี 59 เป็น 3-5% ในปี 60-61
13 ต.ค. 2559

บล.ซีไอเอ็มบี ระบุในบทวิเคราะห์วันนี้(13 ต.ค.) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะนำซื้อในฐานะ defensive play ในช่วงที่ตลาดมีความผันผวนสูง โดยให้ราคาเป้าหมายที่ 205 บาท เชื่อว่าการเปิดตัวโครงข่าย 4G ในปลายไตรมาส 4/59 และแผนขยายธุรกิจ FBB ของ AIS จะช่วยเพิ่มความสามารถด้านการแข่งขันในกลุ่มลูกค้ารายเดือน รวมทั้งทำให้รายได้จากการให้บริการเติบโตสูงขึ้นจาก 1% ในปี 59 เป็น 3-5% ในปี 60-61
ประเมินว่าปัจจัยที่จะช่วยหนุนให้ราคาหุ้นปรับตัวสูงขึ้นคือ
1) การที่ AIS ให้แนวทางการดำเนินงานเชิงบวกในปี 60
 2) การคงอัตราการจ่ายเงินปันผล 100% ซึ่งคิดเป็นอัตราเงินปันผลตอบแทนที่ 6.6% ในปี 60 และ 7.00% ในปี 61
3) ความชัดเจนเรื่องการประมูลในปี FY18 ขณะที่ปัจจัยเสี่ยงต่อคำแนะนำของเราคือการแข่งขันด้านราคาที่รุนแรง การประมูลความถี่ล่าช้าและการปรับลดอัตราการจ่ายปันผลจากปัจจุบัน 100% 